2018.gada 30.janvārī Ventspilī Nr.8

(protokols Nr. 3;1.§)

*Par dzīvokļa iegādi pašvaldības īpašumā*

Likuma “Par pašvaldībām” 15.panta pirmās daļas 9.punktā noteikta pašvaldības autonomā funkcija – sniegt palīdzību iedzīvotājiem dzīvokļa jautājumu risināšanā. Saskaņā ar likuma “Par palīdzību dzīvokļa jautājumu risināšanā” 211. panta otro daļu, pašvaldība, izvērtējot pašvaldības attīstības programmā ietvertās nozares (rīcības virzieni, jomas u.c.) un ar valsts vai pašvaldības funkciju nodrošināšanu saistītos pārvaldes uzdevumus, ar saistošajiem noteikumiem nosaka, kurās darbības nozarēs vai kādu pārvaldes uzdevumu veikšanai nepieciešami speciālisti. Ventspils pilsētas domes 2016.gada 14.oktobra saistošajos noteikumos Nr.5 “Par kārtību, kādā Ventspils pilsētā tiek sniegta pašvaldības palīdzība speciālistiem nodrošināšanai ar dzīvojamo telpu” pašvaldība ir noteikusi attīstāmās nozares, kurās strādājošie kvalificētie speciālisti nodrošināmi ar dzīvojamo telpu un kārtību, kādā izīrē dzīvojamo telpu speciālistam.

Ventspils pilsētas domē ir vērsusies SIA “Ziemeļkurzemes reģionālās slimnīca” ar lūgumu, rast iespēju laika posmā no 2018.gada līdz 2022.gadam piešķirt izīrējamas dzīvojamās telpas tās nodarbinātiem 29 kvalificētiem speciālistiem, tādējādi veicinot šo speciālistu piesaisti.

Tā kā namīpašumu denacionalizācijas un privatizācijas procesa rezultātā Ventspils pilsētas pašvaldības dzīvojamais fonds ir būtiski samazinājies (uz 2018.gada 1.janvāri no 12370 dzīvokļiem pilsētā privatizēti 9720 dzīvokļi jeb 79%, pašvaldības īpašumā - 2650 dzīvokļi) un tas ir nepietiekams, lai pašvaldība īstenotu normatīvajos aktos noteiktās funkcijas dzīvokļu jautājumu risināšanā, tai skaitā, nodrošinot ar dzīvojamām telpām uzaicinātos kvalificētos speciālistus, ir nepieciešams lemt par pašvaldībai piesaistīto speciālistu vajadzībām atbilstošu dzīvokļu iegādi.

Atsaucoties uz pašvaldības izvietotiem sludinājumiem vietējā laikrakstā, Ventspils pilsētas domes Dzīvokļu nodaļā tika saņemti 4 piedāvājumi. Pašvaldības institūciju speciālistiem veicot piedāvāto dzīvokļu apsekošanu, izvērtējot to tehnisko stāvokli un pārdošanas cenu, SIA “Interbaltija” 2018.gada 5.janvāra atzinumu par tirgus vērtību, tika izvēlēts dzīvoklis Nr. *[numurs]* Sarkanmuižas dambī 20, Ventspilī.

Ņemot vērā iepriekšminēto un pamatojoties uz likuma “Par pašvaldībām” 15.panta pirmās daļas 9.punktu un 21.panta pirmās daļas 17.punktu, Publiskas personas finanšu līdzekļu un mantas izšķērdēšanas novēršanas likuma 3.panta trešo punktu, likuma “Par palīdzību dzīvokļa jautājumu risināšanā” 211. pantu, Ventspils pilsētas domes 2016.gada 14.oktobra saistošo noteikumu Nr.5 “Par kārtību, kādā Ventspils pilsētā tiek sniegta pašvaldības palīdzība speciālistiem nodrošināšanai ar dzīvojamo telpu” 3.punkta 3.1.apakšpunktu, Ventspils pilsētas domes Ekonomikas un budžeta komisijas 2017.gada 21.decembra, 2018.gada 16. janvāra sēdes ieteikumiem un Finanšu komitejas 2018.gada 18. janvāra sēdes atzinumu,

Ventspils pilsētas dome

nolemj:

1. Iegādāties nekustamo īpašumu - dzīvokli Nr.*[numurs]* Sarkanmuižas dambī 20, Ventspilī (kadastra numurs *[kadastra numurs]*), kas sastāv no dzīvokļa ar kopējo platību 73,5 m2 , mājas koplietošanas telpu un zemes 7350/264360 domājamo daļu par 30 000 EUR (trīsdesmit tūkstoši *euro)*.

2

2. Pilnvarot Dzīvokļu nodaļas vadītāju (B. Līdaka) Ventspils pilsētas domes vārdā veikt  visas formalitātes, kas saistītas ar  šī lēmuma 1.punktā minētā dzīvokļa iegādi, tajā skaitā veikt pārrunas, piedalīties pirkuma līguma gatavošanā, samaksāt kancelejas nodevas, valsts nodevas, citus obligātos maksājumus, kas saistīti ar šī darījuma noslēgšanu un pēc pirkuma līguma noslēgšanas veikt darbības, kas saistītas ar dzīvokļa īpašuma reģistrāciju Zemesgrāmatā uz Ventspils pilsētas pašvaldības vārda.

3.Pilnvarot Ventspils pilsētas domes izpilddirektoru (A.Ābele) parakstīt līgumus par šī lēmuma 1.punktā minētā dzīvokļa iegādi Ventspils pilsētas pašvaldības īpašumā un citus dokumentus saistībā ar tā reģistrēšanu uz Ventspils pilsētas pašvaldības vārda.

4. Šī lēmuma 1. un 2.punkta izpildei novirzīt līdzekļus 31 170 EUR (trīsdesmit viens tūkstotis un simts septiņdesmit) apmērā Ventspils pilsētas domes administrācijas 2018.gada budžetā no Ventspils pilsētas pašvaldības 2018.gada pamatbudžeta asignējumu plānotā ieņēmumu pārsnieguma pār izdevumiem, tai skaitā nekustamā īpašuma iegādei 30 000 EUR (trīsdesmit tūkstoši euro) un 1 170 EUR (viens tūkstotis simts septiņdesmit *euro)* reģistrēšanai zemesgrāmatā un valsts nodevu un to saistīto izdevumu apmaksai.

5.Domes administrācijas grāmatvedībai (G.Aumeistere) nodrošināt atbilstošas izmaiņas Ventspils pilsētas domes administrācijas 2018.gada budžetā.

6.Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.

Sēdes vadītājs

Domes priekšsēdētāja 1.vietnieks

infrastuktūras jautājumos J.Vītoliņš